CELEX: C2004/217/60
Language: el
Date: 2004-08-28 00:00:00
Title: Υπόθεση T-250/04: Προσφυγή-αγωγή του Philippe Combescot κατά της Επιτροπής των Ευρωπαϊκών Κοινοτήτων, που ασκήθηκε στις 21 Ιουνίου 2004

28.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/33
            
         Προσφυγή-αγωγή του Philippe Combescot κατά της Επιτροπής των Ευρωπαϊκών Κοινοτήτων, που ασκήθηκε στις 21 Ιουνίου 2004
   (Υπόθεση T-250/04)
   (2004/C 217/60)
   Γλώσσα διαδικασίας: η ιταλική
   Ο Philippe Combescot, εκπροσωπούμενος από τους δικηγόρους Alberto Maritati και νiola Messa, άσκησε στις 21 Ιουνίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή-αγωγή (στο εξής: προσφυγή) κατά της Επιτροπής των Ευρωπαϊκών Κοινοτήτων.
   Ο προσφεύγων-ενάγων (στο εξής: προσφεύγων) ζητεί από το Πρωτοδικείο:
   
               —
            
            
               να κηρύξει παράνομη την απόφαση περί απορρίψεως της αιτήσεώς του συμμετοχής στον διαγωνισμό για την πλήρωση της θέσεως προϊσταμένου της Αντιπροσωπείας της Επιτροπής στην Κολομβία, που δημοσιεύθηκε στις 28 Μαΐου 2003 (ανακοίνωση κενής θέσεως CΟM/091/03)· συναφώς, να κηρύξει άκυρη τη διαδικασία του διαγωνισμού στο σύνολό της, καθώς και τη συνακόλουθη απόφαση περί πληρώσεως της προκηρυχθείσας θέσεως· να αναγνωρίσει ότι, λόγω της παράνομης αποφάσεως περί αποκλεισμού του από τον διαγωνισμό, ο Philipe Cοmbescοt υπέστη βλάβη στην προσωπικότητά του και στην επαγγελματική του ζωή, με σοβαρό αντίκτυπο στην ψυχική του ισορροπία· να του επιδικάσει, ως αποζημίωση, το ποσό των 100 000 ευρώ.
            
         Λόγοι και κύρια επιχειρήματα:
   Στην παρούσα υπόθεση, ο προσφεύγων βάλλει κατά της απορρίψεως, εκ μέρους της καθής, της υποψηφιότητάς του για την κενή θέση προϊσταμένου της Αντιπροσωπείας της Επιτροπής στην Κολομβία.
   Προς στήριξη των αιτημάτων του, ο προσφεύγων προβάλλει τα ακόλουθα επιχειρήματα:
   
               —
            
            
               παράβαση των όρων της ανακοινώσεως κενής θέσεως, καθόσον οι λόγοι για τους οποίους απορρίφθηκε η υποψηφιότητά του (το γεγονός ότι δεν διέθετε διετή εμπειρία ως προϊστάμενος μονάδας) δεν προβλέπονταν στην προκήρυξη,
            
         
               —
            
            
               παραβίαση της αρχής της απαγορεύσεως των διακρίσεων, καθόσον έγιναν δεκτές οι υποψηφιότητες άλλων υπαλλήλων που βρίσκονταν σε κατάσταση παρόμοια με αυτήν του προσφεύγοντος,
            
         
               —
            
            
               έλλειψη αιτιολογίας και πλάνη εκτιμήσεως, καθόσον η Επιτροπή έκρινε ότι η αποστολή και τα καθήκοντα που εκτέλεσε κατ' ουσίαν ο προσφεύγων, έστω και υπό την τυπική ιδιότητα του Συμβούλου στη Γουατεμάλα, δεν είναι ισότιμα προς αυτά του προϊσταμένου μονάδας, παρά το γεγονός ότι ο προσφεύγων εκτελούσε καθήκοντα διοικήσεως της Αντιπροσωπείας της Επιτροπής στη Γουατεμάλα υπό καθεστώς πλήρους διαχειριστικής και οικονομικής αυτονομίας.